laion/Wikipedia-Exotic huggingface dataset:
Images and Words

Images and Words — ამერიკული პროგრესული მეტალ-ჯგუფ Dream Theater-ის მეორე სტუდიური ალბომი, რომელიც გამოვიდა 1992 წლის 7 ივლისს. სინამდვილეში ალბომი უკვე ჩაწერილი იყო 1991 წელს, BearTracks Studios მიერ. ეს იყო მათი პირველი ალბომი სადაც ვოკალი იყო ჯეიმზ ლებრი. ალბომი ითვლება ჯგუფის ერთ-ერთ ყველაზე გაყიდვად და მაღალ რეიტინგულ ალბომათ. ალბომიდან ყველაზე ცნობილია სიმღერა Pull Me Under, სწორედ ამ სინგლის საშუალებით მოიპოვეს მათ პოპულარობა. ასევე ეს სინგლი გამოყენებულია ვიდეო თამაშ Guitar Hero: World Tour-ში. მას შემდეგ რაც ჩარლი დომინიკი წავიდა ჯგუფიდან, 200 ახალგაზრდა მთელი მსოფლიოდან ჩამოვიდა ამერიკაში რათა გამხდარიყო ბენდის წამყვანი ვოკალი. მათ შორის იყო კანადელი ჯეიმზ ლებრი, რომელიც უკვე იყო ჯგუფ Winter Rose-ის წევრი.Dream Theater-ის წევრებმა მასში პოტენცია დაინახეს და აირჩიეს ჯგუფის ვოკალად. ყოველივე ამის შემდეგ მათ ჩაწერე ალბომი Images and Words. Dream Theater ჯეიმზ ლაბრი - მთავარი ვოკალი ჯონ პეტრუჩი - გიტარა, ბეკ-ვოკალი მაიკ პორტნოი - დასარტყმელი საკრავები, ბეკ-ვოკალი კევინ მური - კლავიშებიანი საკრავები ჯონ მაიანგი - ბას-გიტარა პროდიუსერი - დეივიდ პრეტერი ინჟინერი - დაგ ობერკირხერი ↑ Carter, Phil. Dream Theater - Images and Words review. AllMusic. All Media Network. ციტირების თარიღი: 2017-01-26. ↑ Popoff, Martin (აგვისტო 1, 2007) The Collector's Guide to Heavy Metal: Volume 3: The Nineties. Burlington, Ontario, Canada: Collector's Guide Publishing, გვ. 128. ISBN 978-1-894959-62-9.  ↑ Dream Theater - Images and Words. Metal Storm (9 იანვარი 2004). ციტირების თარიღი: 2017-01-26. ↑ Breusch, Matthias (1992). „Review Album des Monats: Dream Theater - Images and Words“. Rock Hard (გერმანული) (63). ციტირების თარიღი: 2017-01-26. ↑ Blellcock, Marilla (სექტემბერი 1992). „Reviews“. Select: 89. ↑ 6.0 6.1 6.2 6.3 6.4 Dream Theater Awards. AllMusic. All Media Network. დაარქივებულია ორიგინალიდან — January 14, 2016. ციტირების თარიღი: 2017-01-26. ↑ Album – Dream Theater, Images and Words გერმანული. Charts.de. Media Control Charts. ციტირების თარიღი: 26 იანვარი 2017.
მელპომენე

მელპომენე (ძვ. ბერძნ. Μελπομένη — „მომღერალი“) — ზევსისა და მნემოსინას ასული, ერთ-ერთი ცხრა მუზათაგანი, პირველად ზოგადად სიმღერის, შემდეგ კი სამგლოვიარო სიმღერისა და ტრაგედიის მუზა. თეატრალურად მოსილი მაღალი ქალი, რომელსაც თავზე ვაზის გვირგვინი ედგა, ხელში კი ხმალი და ტრაგიკული ნიღაბი ეჭირა. აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983. ↑ ბერძნული და რომაული საკუთარი სახელების ორთოგრაფიული ლექსიკონი, თბ., 1985. — გვ. 67.
აუდის თასი 2009

აუდის თასი 2009 — ოთხთა საფეხბურთო ტურნირის აუდის თასის პირველი გათამაშება, გაიმართა 2009 წლის 29-30 ივლისს გერმანიაში, მიუნხენის ალიანც არენაზე. ტურნირი ჩატარდა აუდის ორგანიზებით ამ საავტომობილო კომპანიის 100 წლის იუბილის აღსანიშნავად. ტურნირს მასპინძლობდა 2007-08 წლების გერმანიის ბუნდესლიგის გამარჯვებული მიუნხენის „ბაიერნი“, რომელმაც ფინალში, თერთმეტმეტრიანების სერიით, „მანჩესტერ იუნაიტედი“ დაამარცხა. მესამე ადგილზე გავიდა „ბოკა ხუნიორსი“, ხოლო მეოთხეზე – „მილანი“.  ბაიერნი მიუნხენი (გერმანია)  მანჩესტერ იუნაიტედი (ინგლისი)  ბოკა ხუნიორსი (არგენტინა)  მილანი (იტალია) პირველ დღეს ორი ნახეფარფინალი ჩატარდა, რომელთა გამარჯვებულებიც მეორე დღეს ერთმანეთს ფინალში შეხვდნენ, ხოლო დამარცხებულები ერთმანეთს მატჩში მესამე საპრიზო ადგილისათვის დაუპირისპირდნენ. Audi Cup Preview: Bayern Munich – Milan. Goal.com. (ინგლისური)
ატლეტიკ ბილბაო (საფეხბურთო კლუბი)

„ატლეტიკ ბილბაო“ (ესპ. Athletic Club de Bilbao, ბასკ. Bilboko Athletic Kluba) — ესპანური საფეხბურთო კლუბი ქალაქ ბილბაოდან, ბასკეთი. კლუბი დაარსდა 1898 წელს. 1928 წლიდან წლიდან ასპარეზობს პრიმერა დივიზიონში და მადრიდის „რეალთან“ და „ბარსელონასთან“ ერთად არის კლუბი, რომელსაც არასოდეს დაუტოვებია ეს ჩემპიონატი დაარსებიდან. „ატლეტიკი“ 8-ჯერ გახდა ესპანეთის ჩემპიონი და 24-ჯერ მოიპოვა ესპანეთის თასი. კლუბის ტრადიციული ფერებია წითელი და თეთრი, ამიტომ კლუბმა მეტსახელი მიიღო „Rojiblancos“ (წითელ-თეთრები). კლუბის კიდევ ერთი მეტსახელი ლომები წარმოიშვა იქიდან, რომ „ატლეტიკის“ სტადიონი მდებარეობს წმინდა მამასას ტაძრის გვერდით (მამესი ესპანურად). „ატლეტიკი“ ცნობილია თავისი კონსერვატიული პოლიტიკით, კლუბშ თამაშობენ მხოლოდ ადგილობრივი (ბასკი) ფეხბურთელები. ასევე იწვევენ ისეთ ფეხბურთელებს, რომლებიც შეიძლება არ დაიბადნენ ბასკეთში, მაგრამ აქვთ ბასკური ფესვები. მაგალითად ბრაზილიაში დაბადებული ბიურუნი და საფრანგეთში დაბადებული ბასკი ბიშენტე ლისარასუ. ფეხბურთელებისგან განსხვავებით მწვრთნელი შეიძლება იყოს უცხოელი. კლუბის ისტორიაში ბევრი ცნობილი უცხოელი მწვრთნელი ყოფილა, მაგალითად გერმანელი იუპ ჰაინკესი, ფრანგი ლუის ფერნანდესი და არგენტინელი მარსელო ბიელსა. „ატლეტიკს“, ისევე როგორც კლუბების უმრავლესოას ესპანეთში აქვს ბრიტანული წარმომავლობა, „ატლეტიკი“ კი ინგლისური სახელწოდებაა. პრიმერა დივიზიონი ჩემპიონი (8): 1929/30, 1930/31, 1933/34, 1935/36, 1942/43, 1955/56, 1982/83, 1983/84 მე-2 ადგილი (7): 1931/32, 1932/33, 1940/41, 1946/47, 1951/52, 1969/70, 1997/98 ესპანეთის თასი გამარჯვებული (24): 1902, 1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1944/1945, 1949/1950, 1955, 1956, 1958, 1969, 1972/1973, 1983/1984 ფინალისტი (14): 1905, 1906, 1913, 1920, 1942, 1948/49, 1952/53, 1965/66, 1966/67, 1976/77, 1984/85, 2008/09, 2011/12, 2014/15 ესპანეთის სუპერთასი გამარჯვებული (2): 1984, 2015 ფინალისტი (2): 1983, 2009 ევა დუარტეს თასი გამარჯვებული: 1950 ფინალისტი: 1945 ჩრდილოეთის ჩემპიონატი გამარჯვებული (3): 1913/14, 1914/15, 1915/16 ბასკეთის ჩემპიონატი ჩემპიონი (14): 1919/20, 1920/21, 1922/23, 1923/24, 1924/25, 1925/26, 1927/28, 1928/29, 1930/31, 1931/32, 1932/33, 1933/34, 1938/39, 1939/40 ბასკეთის თასი გამარჯვებული: 1934/35 უეფა-ს თასი / ევროპის ლიგა ფინალისტი (2): 1977, 2012 მცირე მსოფლიო თასი გამარჯვებული: 1967 ლათინური თასი ფინალისტი: 1956 იბერიის თასი ფინალისტი: 1983 შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ოფიციალური საიტი ატლეტიკ ბილბაო Twitter-ზე კლუბის პროფილი Soccerway-ზე კლუბის პროფილი Transfermarket-ზე
სერხიო კანალესი

სერხიო კანალეს მადრასო (კატ. Sergio Canales Madrazo; დ. 16 თებერვალი, 1991, სანტანდერი, ესპანეთი) — ესპანელი ფეხბურთელი, ესპანეთის პრიმერა დივიზიონის კლუბ „რეალ სოსიედადის“ ნახევარმცველი. პროფილი Transfermarkt-ზე (ინგლისური) პროფილი Soccerway-ზე (ინგლისური) სერხიო კანალესი — ფიფას ჩანაწერი[დაარქივებული]
კამილა

კამილა (ლათ. Camilla) — იგივე კადმილა, ფეხმარდი რომაელი გმირი ქალი, ვოლსკების ბელადი, ტურნუსის მშვენიერი და და მამაცი მოკავშირე, მეფე მეტაბუსის და კასმილას ასული. იტალიის ამაძონებად წოდებულ მამაც ქალებს ჩაუდგა სათავეში, ენეასს ებრძოდა, შუბით მოკლა არუნსმა და გაიმარჯვეს ტროელებმა. როდესაც ჯერაც პატარა იყო, მამამისი სისასტიკისათვის ქ. პრივერნუმიდან განდევნეს. ბავშვით ხელში რომ გარბოდა, გზა მდ. ამაზენმა გადაუღობა. მეტაბუსმა ასული დიანას შეავედრა, ხის ქერქში გაახვია, დიდ შუბზე დააკრა, გადაისროლა, თვითონ კი გაცურა. შუბი გაღმა დაესო, გოგონა გადარჩა. მეტაბუსმა შუბი ამოაძრო და ვოლსკებს გაექცა. სასტიკი მეტაბუსი არ გაიკარა არც ერთმა ქალაქმა, არც ერთმა მხარემ, მთებში წავიდა, ასული რემას ჩამორჩენილი ფაშატის რძით გაზარდა, კაპარჭი დაჰკიდა, მშვილდის და შუბის სროლა ასწავლა. კამილა უებრო მონადირე გამოვიდა, გაფრენილ სტრიმონის წეროს და თეთრ გედს ჰაერშივე კლავდა. ისეთი სწრაფი იყო, ჯეჯილს თავზე გადაუქროლებდა, ერთი თავთავიც არ შეირხეოდა; ზღვაზე ისე გადაირბენდა, ტალღები ფეხის დასველებას ვერ ასწრებდნენ, არ იძირებოდა. თავიდანვე დიანა მფარველობდა, მისი მხლებელი გახდა. ეტრუსკთა დედები ამაოდ ნატრობდნენ პატარძლად, ქალწულს მხოლოდ ომი სწყუროდა, უბიწო დიანა უყვარდა. როდესაც ენეასი ტევკრი (ტროელი) მეომრების თანხლებით იტალიას მიადგა, იტალიის ხალხი ორად გაიყო, კამილა ტურნუსს მიემხრო და ენეასის რაზმებში სიკვდილს თესავდა. იცავდა ლაციუმის ქალაქ ლავრენტუმს. ომში მიმავალს დიანამ ტყის უმშვენიერესი ნიმფა ოპისი მიუგზავნა, ისარი ჩააბარა და უთხრა: „ჩემი საყვარელი ქალიშვილი სასტიკ ომში მიდის. ვინც მას მოკლავს, იტალიელი იქნება თუ ტროელი, დანაშაულს სისხლით გამოისყიდის, კამილას იარაღს კი მის სამშობლო მხარეში ჩავიტან, რომ მტერს არ დარჩეს და სამარეზე ძეგლი აღმართონ“. ლავრენტუმის დაცვაში მისებრ ქალწული დობილები ახლდნენ, ყველა გმირზე მეტად გამოიჩინა თავი, ქარივით დაჰქროდა და ზედიზედ ასალმებდა სიცოცხლეს რჩეულ ტროელ მეომრებს. ამაოდ ცდილობდა მის ძლევას ლიგურიელი ავნუსი. „ქალწულო, აქამდე რომ ვერ მოგიხელთე, მიზეზი შენი ცხენის სიმარჯვეა და არა შენი“, — უთხრა. განრისხებული კამილა ცხენიდან გადმოხტა და თავხედს ხელმომარჯვებული მიუახლოვდა. ლიგურიელი მის ცხენს მოახტა, გაქცევა ამჯობინა. კამილა ფეხით დაეწია, ცალი ხელით აღვირი დაუჭირა, მეორით ავნუსი განგმირა და ცხენი დაიბრუნა. მეორედ ტროელი ქლორევსი აედევნა,ფრიგიელ კიბელეს ქურუმი. ქალწული კამილა მოხიბლა მისი სამოსის და სამკაულების ხილვამ, ქურუმს გაეკიდა. ამით ისარგებლა ენეასის მოკავშირემ, ეტრუსკმა არუნსმა, აპოლონს შეევედრა: ეს ქალწული მომაკვლევინე და შინ თუნდაც უსახელოდ დამაბრუნეო. აპოლონმა პირველი თხოვნა შეუსრულა (იმის მიუხედავად, რომ მისი და დიანა მფარველობდა), მეორე კი ქარს გაატანა. არუნსის შუბით დაჭრილმა ქალწულმა დობილს მიმართა: „ბოროტი ჭრილობა ბოლოს მომიღებს, თვალებზე ბურუსი მეფარება. გადაეცი ტურნუსს, დაიჭიროს ჩემი ადგილი და დაიცვას ქალაქი“. ნიმფა ოპისმა მისი სიკვდილი მთიდან დაინახა და თქვა: „საბრალო ქალწულო! არ ინებე დიანას სამსახური, ტყეში ნადირობა, სამესისხლოდ შეები ტროელებს, მაგრამ დიანა არ დაგივიწყებს“, - ამ სიტყვებზე ისარმაც გაიზუზუნა, განგმირული არუნსი ძირს დაეცა, შეშინებულ თანამებრძოლთა რაზმი გაიფანტა, ნიმფა ოპისი კი ოლომპოზე დაბრუნდა. აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983
კონფუციანელობა

კონფუციანელობა — ჩინელი ფილოსოფოსის კონფუცის (კონფუცი შეიძლება ითარგმნოს, როგორც: „მასწავლებელი კუნი“, დ.551-გ.478) მიერ ჩამოყალიბებული ეთიკურ ფილოსოფიული სისტემა. ის არის მორალის, სოციალური წყობის, პოლიტიკის, ჩინური ფილოსოფიის და რელიგიის კომპლექსური სისტემა. მას რამდენიმე აღმოსავლურ ქვეყანაში აქვს მხარდაჭერა სახელმწიფოს მხრიდან, რატომაც შეიძლება სახელმწიფო რელიგიადაც მივიჩნიოთ. კონფუციანელობის გავრცელების ძირითადი ქვეყნებია: ჩინეთი, ტაივანი, კორეა, იაპონია, ვიეტნამი და ქვეყნები, სადაც დიდია ჩინური მოსახლეობა, მაგალითად სინგაპური. კონფუციანელობას დაახლოებით 1.5 მილიარდი მიმდევარი ჰყავს. კონფუციანელობის მიხედვით ადამიანს შეუძლია განვითარება საკუთარი ძალების მობილიზებით, განსაკუთრებული ყურადღება ექცევა საკუთარ თავზე მუშაობას, თვით-განვითარებასა და თვით-შექმნას. მისი მთავარი იდეაა სათნოებისა და მორალის სრულყოფილებაში მოყვანა. ის მოუწოდებს თუნდაც სიცოცხლეზე თქვან უარი თუ კი ამას მორალური ღირებულებები მოითხოვს. ↑ http://books.google.com/books?id=oOYQbqxfIk4C&pg=PT193&dq=1.5+billion+confucianism&hl=en&ei=KqpiTcz6O8y28QOP-YXyCA&sa=X&oi=book_result&ct=result&resnum=2&ved=0CCsQ6AEwAQ#v=onepage&q=1.5%20billion%20confucianism&f=false ↑ Lo, Ping-cheung (1999), Confucian Ethic of Death with Dignity and Its Contemporary Relevance, Society of Christian Ethics, http://arts.hkbu.edu.hk/~pclo/e5.pdf. წაკითხვის თარიღი: 2011-08-11 დაარქივებული 2011-07-16 საიტზე Wayback Machine. დაარქივებული ასლი. დაარქივებულია ორიგინალიდან — 2011-07-16. ციტირების თარიღი: 2011-08-11. Creel, Herrlee G. Confucius and the Chinese Way. Reprint. New York: Harper Torchbooks. (Originally published under the title Confucius—the Man and the Myth.) Fingarette, Herbert. Confucius: The Secular as Sacred ISBN 1-57766-010-2. Ivanhoe, Philip J. Confucian Moral Self Cultivation. 2nd rev. ed., Indianapolis: Hackett Publishing. Nivison, David S. The Ways of Confucianism. Chicago: Open Court Press. Xinzhong Yao (2000) An Introduction to Confucianism. Cambridge: Cambridge University Press. ფილოსოფიის სტანფორდის ენციკლოპედია: კონფუციანელობა Interfaith Online: კონფუციანელობა კონფუციანური დოკუმენტები - Internet Sacred Texts Archive. ორიენტალისტური ფილოსოფია, "Topic:Confucianism" დაარქივებული 2015-06-25 საიტზე Wayback Machine.
მარიამი (საკუთარი სახელი)

მარიამი — არამეული წარმოშობის საკუთარი სახელი. აქვს რამდენიმე მნიშვნელობა: 1. „შეუპოვარი“, „დაუმორჩილებელი“, „უარმყოფელი“; 2. „მწარე“; 3. „ქალბატონი“; 4. „საყვარელი უფლისა“, რომელთაგან ყველაზე სარწმუნო პირველია. სახელი უძველესი დროიდან გვხვდება ქართულ წერილობით წყაროებში. მარიამი ერქვა ყოვლადწმინდა ღვთისმშობელს. სამოქალაქო რეესტრის მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის 60349 მატარებელი. ქალის სახელები (მ), „ქართული გენეალოგია“[მკვდარი ბმული] „მარიამ“, „რა გქვია შენ?“[მკვდარი ბმული] სახელებისა და გვარების სტატისტიკა, სამოქალაქო რეესტრის სააგენტო დაარქივებული 2012-04-05 საიტზე Wayback Machine. ↑ მარიამი, „ქართული გენეალოგია“[მკვდარი ბმული] ↑ სამოქალაქო რეესტრის სააგენტო. დაარქივებულია ორიგინალიდან — 2012-04-05. ციტირების თარიღი: 2011-08-11.
შამპან-არდენი

შამპან-არდენი (ფრანგ. Champagne Ardennes) — რეგიონი საფრანგეთის აღმოსავლეთ ნაწილში, ლოთარინგიასა და პარიზის რეგიონს შორის; მოიცავს აგრეთვე შამპანის ძველ პროვინციას, თუმცა მის საზღვრებს ზუსტად არ მიყვება; შედგება 4 დეპარტამენტისაგან: არდენი, ობი, ზემო მარნა, მარნა. ფართობი - 25,6 ათასი კვ.კმ., მოსახლეობა - 1,4 მლნ. ქალაქები: შალონ-სიურ-მარი, რეიმსი, ტრუა, კომპიენი.
ჯებელ-ბარკალი

ჯებელ-ბარკალი (არაბ. جبل بركل ) — ძალიან პატარა მთა სუდანში, ხართუმიდან 400 კმ-ით ჩრდილოეთით, ქალაქ კარიმაში, მდინარე ნილოსის ფართო მოსახვევში, ნუბიის რეგიონში. 2003 წელს, მთა, ისტორიულ ქალაქ ნაპატასთან ერთად შევიდა იუნესკოს მსოფლიო მემკვიდრეობის ძეგლთა სიაში. ძვ. წ. 1450 წელს, ეგვიპტის ფარაონმა თუტმოს III-მ ეს რეგიონი თავის იმპერიას მიუერთა და ჯებელ-ბარკალი მის სამხრეთ საზღვრად მიიჩნეოდა. აქ მან დალაშქრა ქალაქო ნაპატა, რომელიც 300 წლის შემდეგ დამოუკიდებელი ქუშის სამეფოს დედაქალაქი გახდა. ნუბილეთა 25-ე დინასტიის მეფე პაიემ თავის ქალაქში მნიშვნელოვნად გააფართოვა ამონის ახალი სამეფო ტაძარი და მის შიგნით აღმართა გამარჯვების სტელა. ჯებელ-ბარკალის გარშემო არსებული ნანგრევები მოიცავს 13 ტაძარსა და 3 სასახლეს, რომლებიც პირველად 1820-იან წლებში ევროპელი მკვლევრების მიერ იქნა აღწერილი. 1862 წელს ეგვიპტელმა ოფიცერმა აღმოაჩინა და კაიროს მუზეუმში გადაიტანა მესამე შუალედური პერიოდის ხუთი წარწერა. მიუხედავად ამისა, 1916 წლამდე არანაირი სამეცნიერო არქეოლოგიური გათხრები არ დაწყებულა, ამ დროისათვის კი ამ საქმეს სათავეში ჩაუდგნენ ჰარვარდის უნივერსიტეტისა და ბოსტონის ხელოვნების მუზეუმის ექსპედიციები. 1970-იანი წლებიდან გათხრები განაგრძო რომის ლა-საპიენცის უნივერსიტეტის გუნდმა, რომელსაც 1980-იან წლებში შეუერთდა ბოსტონის მუზეუმის სხვა ჯგუფი. დიდი ტაძრები, მაგალითად ამონის ტაძარი ადგილობრივი მოსახლეობის მიერ დღემდე წმინდად მიიჩნევა. მთის სიმაღლე 98 მეტრია, გააჩნია გაბრტყელებული მწვერველი. ვაჭრების მიერ იგი გამოიყენებოდა როგორც ნიშანი, სადაც ადვილი იყო მდინარის გადაკვეთა ცენტრალური აფრიკის, არაბეთისა და ეგვიპტის მნიშვნელოვან სავაჭრო გზებს შორის. მეროიტის სამეფოს დროს, ჯებელ ბარკალი გამოიყენებოდა როგორც სამეფო აკლდამა. უფრო ადრეული საფლავები ძვ. წ. III საუკუნით თარიღდება. მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: Jebel Barkal LearningSites.com - Gebel Barkal UNESCO World Heritage Centre - Gebel Barkal and the Sites of the Napatan Region The Victory Stela of Piye
ჰარპიები

ჰარპიები (ჰარპაგოს – მტაცებელი; ტაცება; ხარბი) — ქარიშხლიანი ქალღმერთები, შმაგი ქარიშხლისა და ორომტრიალის სწრაფი ღმერთქალები, მტაცებელი ურჩხულები, ნარევი სახეები, ხარბი დემონები. ზოგი ღმერთებს უწოდებს, ზოგი დემონებს,რომელთაც ქალის თავი, ფრინველის ტანი და კლანჭები ჰქონდათ. ჰომეროსი უბრალოდ პოდარგეს ეძახის, ესაა აქილევსის ცხენების ქსანთოსის და ბალიოსის დედა (პოდარგოს - სწრაფი, „ფეხმარდი“, მენელაოსის და ჰექტორის ცხენებსაც ეწოდათ). ეს მტაცებელი ფრთოსნები, რომელნიც მეფე ფინევსს მიუჩინეს და სანოვაგეს პირიდან აცლიდნენ, ერთი ვერსიით უგზო-უკვლოდ დაკარგულებსაც დააცხრებიან, სულებს იტაცებენ. ჰესიოდეს მიხედვით მშვენიერ კულულებიანი ქალღმერთებია, თავმანტისა და ოკეანიდ ელექტრას ასულები, სახელად აელე და ოკიპეტე. შემდეგ ბოროტი მტაცებელი ფრთოსანი ქალწულების სახე მიიღეს, რიცხვმაც იმატა (აელოპე, თიელა, კელენო და ა.შ.). მათი სახე განსაკუთრებით ჩამოყალიბდა აპ. როდოსელის „არგონავტიკაში“, სადაც ანაზდეულად ღრუბლებიდან მოფრენილი ჰარპიები სუფრას უცარიელებენ და სასახლეს უყროლებენ თრაკიელ მისანს, ბრმა მეფე ფინევსს. მტაცებლებს ძმები — ბორეადები დაედევნებიან და სამუდამოდ განდევნიან, ან სტროფადებთან ეწევიან, კლავენ და ზოგი ვერსიით თვითონაც კვდებიან. აქ, სტროფადებთან ნახა ენეასმა საზარელი, ჭანგებიანი, მუდამ მშიერი ჰარპიები - ბოროტი კელენო და მისი დები. როგორც კი ენეასმა და მისმა მხლებლებმა სუფრა გაშალეს, ყრანტალით დაესხნენ თავს, შესანსლეს სანოვაგე და ააყროლეს იქაურობა. ბოლოს ხმლით შეუტიეს, მაგრამ ვერა ავნეს რა. კლდეზე შემომჯდარმა „ფურია კელენომ“ უწინასწარმეტყველა: ქალაქს გალავანს ვერ შემოავლებთ, ვიდრე შიმშილით ისე არ გამწარდებით, რომ მამიდასაც კი დახრავთო. აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983
Innuendo (სიმღერა)

„Innuendo“ — ბრიტანული როკ-ჯგუფ Queen-ის სიმღერა. იგი გამოიცა, როგორც 1991 წლის ალბომიდან Innuendo. ეს არის ჯგუფის ერთ-ერთი ყველაზე ხანგრძლივი კომპოზიცია, რომელიც Bohemian Rhapsody-ს ხანგრძლივობას 35 წამით აღემატება. გამოცემისთანავე კომპოზიცია მოხვდა ბრიტანეთის ჩარტის #1 ადგილზე. სიმღერაში ფლამენკოს სტილის გიტარის პარტიას ასრულებს ჯგუფ Yes-ის გიტარისტი სტივ ჰაუ. ინფორმაცია საიტზე Discogs
Headlong

„Headlong“ — ბრიტანული როკ-ჯგუფ Queen-ის სიმღერა. იგი არის მესამე სინგლი ჯგუფის 1991 წლის ალბომიდან Innuendo. თავდაპირველად სიმღერა იწერებოდა ბრაიან მეის სოლო ალბომისთვის Back to the Light (1992), მაგრამ ფრედი მერკურის ის ძალიან მოეწონა და გადაწყვიტა მისი Queen-ის ახალი ალბომისთვის ჩაწერაც. ინფორმაცია საიტზე Discogs
Keep Yourself Alive

„Keep Yourself Alive“ — ბრიტანული როკ-ჯგუფ Queen-ის სიმღერა. იგი გამოიცა როგორც სადებიუტო სინგლი ჯგუფის 1973 წლის სადებიუტო ალბომიდან Queen. გამოსვლისთანავე მას წარმატება არ ჰქონია, როგორც ბრიტანეთში, ასევე აშშ-ში. მოგვიანებით, 1974 წელს, იგი ხელახლა გამოიცა, b-მხარეზე სიმღერით „Lily of the Valley“. 2000 წელს Rolling Stone-მა „Keep Yourself Alive“ დაასახელა 31-ე ადგილზე ყველა დროის 100 უდიდესი სიმღერის სიაში. Keep Yourself Alive (ბრაიან მეი) – 3:47 Son and Daughter (მეი) – 3:21 Keep Yourself Alive (მეი) – 3:47 Lily Of The Valley (ფრედი მერკური) – 1:43 God Save The Queen (ხალხური / არანჟ.: მეი) – 1:11 ოფიციალური მუსიკალური ვიდეო ტექსტი "Keep Yourself Alive" - Queenpedia ↑ "The 100 Greatest Guitar Songs of All Time: 31. 'Keep Yourself Alive' დაარქივებული 2010-04-04 საიტზე Wayback Machine. ". Rolling Stone. 12 June 2008. წაკითხვის თარიღი: 3 ოქტომბერი 2009.
ძალიან საშიში კინო

ძალიან საშიში კინო (ინგლ. Scary Movie) — 2000 წლის ამერიკული კომედიურ-პაროდიული ჟანრის ფილმი, რომლის რეჟისორია კინენ აივორი უაიენსი. ფილმი გადაღებულია სტუდიის Wayans Bros. Entertainment მიერ. ეს არის შავი იუმორის მატარებელი ფილმი, რომელშიც გაერთიანებულია საშინელებები, მისტიკა და სხვა თემები. ფილმში პაროდირებულია 1990-იანი წლების დასასრულის პერიოდის რამდენიმე პოპულარული მხატვრული ფილმი და ტელესერიალი, თუმცა სიუჟეტი ძირითადად ეფუძნება ორ ფილმს - „კივილი“ და „მე ვიცი, რა გააკეთეთ გასულ ზაფხულს“. სხვა პაროდირებულ ფილმებსა და ტელესერიალებს შორის არის: „მეექვსე გრძნობა“, „ჩვეულებრივი ეჭვმიტანილები“, „მატრიცა“, „ალქაჯი ბლერიდან“ და „დოუსონის უბე“. აგრეთვე გამოვიდა ფილმის ოთხი გაგრძელება - ძალიან საშიში კინო 2, ძალიან საშიში კინო 3, ძალიან საშიში კინო 4 და ძალიან საშიში კინო 5. „ძალიან საშიში კინო“ — კინოფილმების ინტერნეტ-მონაცემთა ბაზა (ინგლისური) „ძალიან საშიში კინო“ — Allmovie-ზე „ძალიან საშიში კინო“ — Box Office Mojo-ზე „ძალიან საშიში კინო“ — Rotten Tomatoes ↑ http://www.comingsoon.net/news/movienews.php?id=87145
სია დასავლეთისა

სია დასავლეთისა, სი-სია — სახელმწიფო, რომელიც X საუკუნის დასასრულს შექმნეს ტიბეტურ-ბირმულმა ტომებმა მინიამ (ტანგუნებმა) ახლანდელი ჩინეთის პროვინციების განსუსა და შენსეს დასავლეთ ნაწილში. 982 წელს მინიამ დაიწყო წარმატებითი ბრძოლა დამოუკიდებლობისათვის ჩინეთის სუნის იმპერიის წინააღმდეგ, რომელმაც სიას დამოუკიდებლობა ფაქტობრივად აღიარა1006 წელს. სია დასავლეთის გამგებლის იუან-ხაოს (1032-1048) დროს ხმარებაში შემოიღეს ორიგინალური დამწერლობა (გამოიგონა ელი ჟენიუნმა), რომელიც ამჟამად ცნობილია სი-სიას, ანუ ტანგეტური დამწერლობის სახელით. 1227 წელს სია დასავლეთისა მონღოლებმა დაიპყრეს. დამპყრობნი სასტიკად გაუსწორდნენ დამარცხებულებს. ვინც გადარჩა, მოგვიანებით ტიბეტელებს, მონღოლებსა და ჩინელებს შეერწყა. XVI-XVII სს. მიჯნაზე სი-სიას დამწერლობა დავიწყებას მიეცა. 1909 წელს პ. კოზლოვმა ხარა-ხოტოს ბიბლიოთეკაში აღმოაჩინა წიგნები და ხელნაწერები სი-სიას ენაზე. მათ ამოკითხვაში მონაწილეობა მიიღეს მრავალი ქვეყნის მეცნიერებმა, მათ შორის, საბჭოთა სწავლულმა ნევსკიმ. ქართული საბჭოთა ენციკლოპედია, ტ. 9, თბ., 1985. — გვ. 318.
სია (პროტოჩინური ტომი)

სია — პროტოჩინური ტომი, რომელიც ძვ.წ. III ათასწლეულის დასაწყისში მეთაურობდა ტომთა კავშირს მდინარე ხუანხეს შუა დინების რაიონში. ყველაზე სრული და სისტემური ცნობები სიას ეპოქის შესახებ მოცემულია სიმა ციანის ისტორიულ ჩანაწერებში. ეთნოგრაფიული თვალსაზრისით, სიას ტომი გახდა ძველი ჩინელი ხალხების შემადგენელი კომპონენტი, ხოლო ტერმინი სია ძველი ჩინელებისთვის შერქმეული სახელია. ქართული საბჭოთა ენციკლოპედია, ტ. 9, თბ., 1985. — გვ. 318.
სიამინი

სიამინი, ამოი — ქალაქი სამხრეთ-აღმოსავლეთ ჩინეთში, ფუძიანის პროვინციაში, კუნძულ სიამინზე, ტაივანის სრუტის სანაპიროსთან. ქალაქში არის ნავსადგური და რკინიგზის ბოლო სადგური. კონტინენტთან დაკავშირებულია ჯებირით ( 5 კმ). სიამინი ჩინეთის დიდი სავაჭრო და თევზსაჭერი ცენტრია. ქალაქში განვითარებულია მანქანათმშენებლობა, კვების, ქიმიური, რეზინისა და მინის მრეწველობა. არის უნივერსიტეტი. მოსახლეობა 2,49 მლნ ადამიანია 2009 წლის მდგომარეობით. ქართული საბჭოთა ენციკლოპედია, ტ. 9, თბ., 1985. — გვ. 319.
სიბილანტი

სიბილანტი — სისინის ან შიშინის მსგავსი ჟღერადობის მქონე სამეტყველო ბგერა. ქართულში 10 სიბილანტია. სმენითი შთაბეჭდილებით მათ ყოფენ სისინა (ზ, ს, ძ, ც, წ) და შიშინა (ჟ, შ, ჯ, ჩ, ჭ) სიბილანტებად. სისინა ბგერებს ენა საწარმოთქმო ნაპრალს უქმნის, ჩვეულებრივ ზედა საჭრელი კბილებისა და მათი ნუნების საზღვარზე, შიშინებს კი — ოდნავ უკან. მათი გარჩევა ნაპრალის სიდიდითაც შეიძლება. შიშინა სიბილანტებს რბილ სასასთან შეიძლება ჰქონდეთ მეორე ნაპრალი (ფოკუსი). ამიტომ მათ ორფოკუსიანებსაც უწოდებენ. სიბილანტები შეიძლება იყოს ნაპრალოვანი (სპირანტი) ან აფრიკატი. ნაპრალოვანს საწარმოთქმო დაბრკოლებად მხოლოდ ნაპრალი აქვს, აფრიკატებს კი — ჯერ ხშვა და მერე — ნაპრალი. ქართულში ნაპრალოვანი სიბილანტებია ძ, ც, წ, ჯ, ჩ, ჭ. ქართული საბჭოთა ენციკლოპედია, ტ. 9, თბ., 1985. — გვ. 321.
სიგურანცა

სიგურანცა (რუმ. Siguranţă - "უსაფრთხოება") — რუმინეთში 1921-1944 წწ. პოლიტიკური პოლიცია. დაარსდა რევოლუციური ორგანიზაციების დასარბევად. მეორე მსოფლიო ომის დროს სიგურანცის წევრები ბუკოვინაში, ბესარაბიასა და ტრანსნისტრიაში გაგზავნეს პარტიზანულ მოძრაობასთან საბრძოლველად. 1944 წელს საბჭოთა ძალების შესვლამ რუმინეთის ტერიტორიაზე ბოლო მოუღო სიგურანცას არსებობას. არასრული მონაცემებით, სიგურანცის არსებობის მანძილზე 75 000 ადამიანი იქნა დაპატიმრებული. რუმინეთის სახალხო რესპუბლიკის გამოცხადების შემდეგ სიგურანცის მოვალეობები დაეკისრა საიდუმლო პოლიცია სეკურიტატეს. ქართული საბჭოთა ენციკლოპედია, ტ. 9, თბ., 1985. — გვ. 324. БСЭ - Сигуранца
ქიმერა

ქიმერა (Chimaira, "ნორჩი თხა", ლათ. Chimaera.) — ცეცხლისმფრქვეველი ურჩხული, რომელსაც ჰქონდა ლომის თავ-მკერდი, თხის ტანი და გველის ბოლო. ჰესიოდეს მიხედვით ეს თავისებური საზარელი უწმინდური ტიფონისა და ექიდნეს ასულია, გუდავს და სპობს ყოველ ცოცხალ არსებას, აპარტახებს ქვეყანას. ცხოვრობდა ფრიგიაში, ლიბიაში, ეგვიპტეში, ინდოეთში თუ კარიაში, სადაც თითქოს მეფე ამისუდაროსმა გაზარდა და ბელეროფონმა მოკლა ფრთოსანი რაშის პეგასის დახმარებით. ხელოვნებაში ამ სახეს თვალსაჩინო ადგილი უკავია. უხვადაა კორინთულ და ატიკურ ვაზებზე, მონეტებზე. გამოსახულია ბრინჯაოს თასებზე. ეტრუსკებს ბრინჯაოს ქანდაკი ჩამოუსხამთ. განსაკუთრებით ფართოდ აისახება ბელეროფონტის და ქიმერას ბრძოლა, როგორც კეთილისა და ბოროტის, - ქრისტეს და ანტიქრისტეს შეტაკება. იყენებენ შენობის სამკაულად (პარიზის ღვთისმშობლის ტაძარი). წიგნის მხატვრობაში - ლომდრაკონია, ზურგზე თხის თავით, ან გველისკუდიანი ფრთოსანი ლომი (XII ს., ლუვრი), ან კიდევ ჰარპიების მსგავსი ფრთოსანი ქალია. ფლორენციის არქეოლოგიურ მუზეუმში ინახება პირღია ლომი, ბრინჯაოს ქანდაკი, რომლის კუდიც გველია. ლომს კუდი აუდრეკია და ზურგზე ამოზრდილ გველისკისრიან თხის რქას ხრავს. აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983 ↑ Peck, "Chimaera".
ამბა

ამბა, აბბა (არამ. אבא /ʔabɑʔ/, ბერძ. ἀββᾶ) — არამეულ-სირიული სიტყვა და ნიშნავს „მამა“-ს. შეესაბამება ებრაულ אב aḇ, არაბულ أب ab და ამხარულ አባት abat. საქართველოში XI საუკუნიდან ამბა ალავერდის ეპისკოპოსების ზედწოდება იყო (რადგან ისინი მონასტრის წინამღვრებიც იყვნენ). ტრადიცია უნდა მომდინარეობდეს ალავერდის მონასტრის პირველი წინამძღვრის, ერთ-ერთი სირიელი მამის, იოსებისაგან, რომელიც ამბა ალავერდელად იწოდებოდა. ქართული საბჭოთა ენციკლოპედია, ტ. 1, თბ., 1975. — გვ. 351.